钦定古今图书集成/明伦汇编/氏族典/第298卷 > 《廖用贤尚友录》 > 姜应麟
## 钦定古今图书集成/明伦汇编/氏族典/第298卷 > 《廖用贤尚友录》 > 姜应麟

按《明外史姜应麟传》：“应麟，字泰符，慈谿人。举万历十
一年进士，改庶吉士，授户科给事中。贵妃郑氏有殊
宠，生子常洵，诏进封为皇贵妃。而王恭妃育皇长子
已五岁，无所益封，中外疑帝欲立爱。十四年二月，应
麟抗疏言之。疏入，帝震怒，降大同广昌典史。居四年，
量移馀干知县，以父忧归。服阕，家居二十年。光宗立”，
起太仆少卿。给事中薛凤翔劾应麟老病失仪，遂引
疾去。崇祯三年卒。